L'Ajuntament inverteix 30.000 euros en el manteniment de la pintura viària del municipi
13/11/2018

# L'Ajuntament inverteix 30.000 euros en el manteniment de la pintura viària del municipi

[![L'Ajuntament inverteix 30.000 euros en el manteniment de la pintura viària del municipi](/images/noticias/2018/11/pintura-vial-gr.jpg)](/images/noticias/2018/11/pintura-vial-gr.jpg)

13.11.2018

Es procedirà al repintat dels senyals viaris de la zona centre, la Canyada i Lloma Llarga

L'Ajuntament de Paterna, a través de l'empresa municipal Gestió i Serveis de Paterna, està duent a terme la revisió i repintura de marques viàries en tot el terme municipal.

Tal com ha explicat la regidora d'Infraestructura, Nuria Campos, “_a través d'aquesta actuació, que té un cost de 30.000 euros, es procedirà al repintat de totes les senyalitzacions horitzontals de les vies urbanes que, pel pas del temps o l'ús, es troben desdibuixades, de manera que es reforça la seguretat viària de vianants i conductors_”.

La intervenció es durà a terme en diferents barris del municipi, amb especial incidència en aquelles zones en les quals les marques viàries es troben més deteriorades, a causa del trànsit rodat que suporten.

A més del repintat de línies contínues i discontínues, passos de vianants i senyals de trànsit horitzontals, també es millorarà la pintura en parades d'autobús i illetes.

D'aquesta manera, en Lloma Llarga s'actuarà als carrers Orenga, Melissa, Tomell, Llentiscle, Fenoll, Ginesta, Espigol, Alfàbega, Carlina i Valterna.

En la zona centre, les vies en les quals es treballarà són l'Avinguda del Testar, els carrers Manises, Vicent Lerma, Major, Mestre Soler, Sant Joaquím, Prevere Miquel Pérez, la Torre, Castell, Santissim Crist de la Fe, Mestre Ramón Ramia Querol, Federico García Lorca, així com la plaça Enginyer Castells, la plaça Major i el Passeig d'Europa.

Finalment, a la Canyada també es milloraran els passos de zebra i marques viàries al carrer 29 i adjacents i en l'avinguda de la Indústria, en el Polígon Industrial L’Andana.